‘n WARE VRIENDIN…….. | Blessings has come my way...
‘n WARE VRIENDIN……..
October 8, 2012 | Blessings has come my way
Die lewe is so ‘n gejaag….. En eintlik is dit meeste van die kere net ‘n gejaag na wind – na niks. In vandag se lewe kan jy so gelukkig en mag ek maar die woord bevoorreg gebruik as jy ‘n goeie vriendin in jou lewe het, want vir kuier en sommer net chat is daar mos nie meer tyd voor nie.
Ai mensies! Dit is bitter hartseer.
Ek is baie gelukkig om ‘n vriendin in my lewe te he, wat SO deel is van my daaglikse, uurlikse bestaan.
Maatjie, so baie dankie vir alles. Dankie dat ons alles kan deel, ons laggies, hartseer, trane, ons kinders – ag sommer net alles. Ons MOET elke dag chat of dit nou vir 3 minute of ‘n uur is. Ek wil graag die volgende aan jou opdra:
* Jy laat my voel ek weeg 50kg, terwyl ek 60kg weeg.
* Jy laat my 26 voel terwyl ek eintlik 36 is.
* Jy laat my belangrik voel soos Donald Trump se PA terwyl ek eintlik net my man se PA (Persoonlike Aija) is.
* Jy is die een wat my eerste traan afvee, die 2de een vang en seker maak die 3de een gebeur nie.
* Jy is die een wat wanneer dit winter in my hart is, die koue en donker verdyf met jou sonnige geaardheid en Jesus liefde, warmte en lig uitstraal en my die reenboog na die storm laat sien.
* Jy is die een waar ek my hart kan leeg maak, want jy luister met oop ore en ‘n toe mond.
* Jy is die een wat my soos Angelina Jolie laat voel selfs wanneer ek eerder soos Daisy de Melker lyk.
Mensies, as jy so iemand het in jou lewe, hou vas want God het jou geseen met ‘n perel uit Sy Konkinkryk. Mandy, jy is my vriendin – my maatjie, ‘n Perel uit Jesus se Koninkryk en ek lief jou tonne baie.